**ИНТЕРНИ ПРОЈЕКАТ ФИЛОЗОФСКОГ ФАКУЛТЕТА У НИШУ**

**(школска 2021/2022. година)**



|  |  |
| --- | --- |
| **Департман који реализује пројекат** | Департман за историју Филозофског факултета у Нишу |
| **Назив пројекта** | Историја данас, изазови и искушења |
| **Руководилац пројекта** | Доц. др Јасмина Шаранац Стаменковић |
| **Секретар пројекта** | Мср Милан Виденовић |

|  |  |
| --- | --- |
| **Образложење пројекта** | Департман за историју Филозофског факултета у Нишу је у претходна два пројектна циклуса за 2019/2020. и 2020/2021. академску годину релизовао пројекте под називом: **1.** ***Историјско наслеђе Балканског полуострва кроз векове (од антике до савременог доба****);* ***2. Историја развој и перспективе*** *.* Током реализације ова два пројекта постављена је основа за припрему нових, јер је наставно особље Департмана за историју стекло јасну слику о капацитетима, али и о пољима која могу бити обухваћена пројектним активностима. На основу искустава из претходних пројектних циклуса и потреба које су се јавиле за афирмацијом Департмана за историју и Филозофског факултета, Департман подноси на усвајање нацртa интерног пројекта за нови пројектни циклус који ће трајати од 1. марта до 31. маја 2022. године.  Пројекат је настао као логичан наставак рада на афирмацији Филозофског факултета, Департмана за историју и историје као науке и наставног предмета у школама. Како бисмо обухватили све пројектне активности, односно наставили тамо где смо стали приликом претходних пројеката, нови пројекат носи назив ***Историја данас, изазови и искушења***. Сам назив пружа шири спектар могућности за обављање пројектних активности, али је истовремено омеђен кроз неколико радних пакета, којима су ближе дефинисане области које пројекат обухвата. Наш је задатак да утврдимо где се данас историја налази у погледу статуса у друштву, статуса својству наставног предмета. Задатак је и да утврдимо и прикажемо како размишља савремени историчар и како у 21. веку приближити историју ширем аудиторијуму, како заинтересовати ученике основних и средњих школа за историју као науку и како уклопити једну класичну науку у све савремене тековине периода у којем живимо. Када је реч о изазовима и искушењима, важно је да се Департман за историју ухвати у коштац са свим значајним изазовима, који пак могу довести и доводе историчаре до различитих искушења. У даљем тексту се налази образложење сваког од радних пакета интерног пројекта Департмана за историју за академску 2021/2022. годину.  **Радни пакети:**  **1. Историја и савремено друштво**  **2. Настава и наука**  **3. Екстерни доприноси**  **4. Промотивне активности**  **Радни пакет 1: Историја и савремено друштво**  Радни пакет под називом ***историја и савремено друштво*** обухвата активности које се пре свега односе на:   * Отпочињање кампање усмерене на статус историје као науке и наставног предмета у друштву; * Утврђивање чињеничног стања у вези статуса историје као наставног предмета у средњим и основним школама; * Идентификовање проблема са којима се суочавају историчари; * Развијање стратегија које би имале за циљ да реше све идентификоване проблеме; * Алтернативни приступ историји у савременом друштву;   Под овим ставкама подразумева се преузимање улоге заштитника историјске науке и историје као наставног предмета од стране Департмана за историју Филозофског факултета у Нишу. Односно давање алтернативних решења свим неуспелим или лошим системским решењима у пракси. Идеја је да након овог процеса Департман за историју буде афирмисан и препознатљив у научној и стручној јавности, а његове активности заступљене у јавном медијском простору.   * У току пројектног циклуса биће спроведено истраживање у средњим и основним школама о статусу наставног предмета, али и изазовима и искушењима са којима се сусрећу наставници историје у свом раду на терену; * На основу резултата истраживања биће формирани закључци на нивоу Департмана за историју, који ће бити у облику декларације пласирани у јавни медијски простор, а све у циљу зговарања решавања текућих и надолазећих проблема; * У току пројектног циклуса биће анализирани сви јавни документи у систему образовања који се тичу наставе историје у средњим и основним школама и њихов дугорочни ефекат на државу, друштво и место историје у савременом друштву; * На основу резултата истраживања биће формирани закључци, које ће Департман за историју у облику декларације пласирати у јавни медијски простор; * Важан део представљаће активност са студентима, односно укључивање студената у унапређење статуса историје у савременом друштву; * У току пројектног циклуса биће спроведено посебно истраживање савремених облика наставе, односно искушења која нам доносе; * У току пројектног циклуса покушаћемо да развијемо нове стратегије у сврху популаризације историјске науке; * Департман за историју ће подржавати активности и рад новоформираног Клуба студената историје *11. Јануар* и заједно са њим радити на побољшању услова студирања на Департману за историју Филозофског факултета у Нишу; * Департман за историју ће истражити могућност оснивања нових, савремених студијских програма.   **Радни пакет 2: Настава и наука**  Други радни пакет обухвата израду научних радова чланова Департмана за историју и увођење савремених облика наставе на основу истраживања из Радног пакета 1.  Активности из овог радног пакета имају за циљ да дају основу даљег развоја науке, наставних и научних кадрова, осавремењивања и трансформације Департмана за историју у релевантан фактор на нивоу државе, када је реч о историјској науци.  **Радни пакет 3**: **Екстерни доприноси**  Радни пакет под називом *Екстерни доприноси* представља наставак активности из претходног пројектног циклуса. Ове активности подразумевају веће умрежавање Департмана са свим релевантним факторима и његову афирмацију у комуникацији и сарадњи са њима. Под поменутим факторима у овом смислу обухваћени су следећи екстерни елементи:   * Мрежа наставника * Алумни удружење * Директори школа * Институције у којима раде историчари   Структуром новог студијског програма ОАС и МАС историје, предвиђено је да студенти у другој, трећој и четвртој години пролазе кроз педагошку праксу, затим у четвртој години студија кроз стручну праксу.  Нови тренд увођења праксе препознат је као важан у процесу високог образовања, посебно у процесу образовања наставника за рад у основним и средњим школама. Обављање праксе подразумева да Департман за историју мора у будућности ширити и одржавати своју мрежу наставника, јер само на тај начин може омогућити студентима да у овом процесу стекну потребна знања, компетенције и вештине. Пројектне активности ће у овом смислу бити усмерене на комуницирање са мрежом и прављење редовних састанака са њеним члановима. У току претходног пројектног циклуса постављена је добра база, коју је потребно проширити и продубити.  Редовни састанци са мрежом наставника за циљ имају одржавање здравих односа на релацији департман – школа, односно стварање могућности и простора за спровођење различитих пројеката, упознавање са текућим проблемима и пружање помоћи у решавању истих. Планирано је да процес тече двосмерно, тј. да се од мреже добије повратна информација, а да се након тога Департман активно укључи у свако питање од заједничког интереса.  Мрежа наставника и студената на пракси могу бити јак ослонац у спровођењу уписне политике факултета кроз активну промоцију. Под пројектним активностима у овом смислу спада и израда легалних докумената, односно *Правилника о спровођењу педагошке праксе из историје*, затим, *Правилника о стручној пракси студената историје*. Овај сегмент је остао недовршен из претходног пројектног циклуса. Све наведено за циљ има успостављање јасног и уређеног система спровођења пракси, што подразумева ближу сарадњу са предметним наставницима историје и школама.  Посебан акценат у пројектним активностима Департман за историју ставиће и у овом пројектном циклусу на повећање сарадње са *Гимназијом Стеван Сремац* и њеним специјалним историјско-географским одељењем.  Новооформљено алумни удружење Департмана за историју, биће и ове године активно укључено у анализу исхода процеса учења и примене стечених знања из праксе. Подаци прикупљени на овај начин биће коришћени у сврху унапређења студијског програма и стручних пракси.  Као и приликом спровођења активности у претходном пројектном циклусу део Радног пакета 3 који обухвата састанке са директорима школа има за циљ да приближи директорима школа све оне сегменте у којима је сарадња могућа. Сарадња са школама могућа је у области стручног усавршавања наставника, пракси за студенте, потенцијалних ваннаставних активности студената и ученика, обележавања јубилеја, одржавања такмичења и слично.  Институције у којима раде историчари ће као посебно важан сегмент наведеног радног пакета и ове године бити обухваћени пројектним активностима.  Узевши у обзир незаобилазност сарадње са школама у којима ће се спроводити педагошка пракса, школе представљају главни ресурс будућих студената и бивших алумниста. Из свега наведеног проистиче да је одржавање мреже наставника, контакта са алумнистима и комуникација са директорима школа приоритет активности у оквиру Радног пакета 3 и у овогодишњем пројектном циклусу.  **Радни пакет 4: Промотивне активности**  Интерним пројектом Департмана за историју и током овог пројектног циклуса планиран је Радни пакет 4, под којим се подразумевају пројектне активности усмерене на спровођење промоција. Депарман за историју последњих година бележи стагнацију пријављених кандидата за полагање пријемног испита. Те је циљ Департмана за историју да спровођењем промотивних активности тај број студената у најмању руку одржи, односно увећа у наредном периоду. Департман за историју ће појачати своје активности на промоцији Департмана за историју и историје као науке. Како је и ове године промоција Департмана за историју део интерног пројекта, промотивне активности заузимају значајано место у групи активности предвиђених пројектом Департмана за историју.  Промоција, односно активности на афирмацији Депармана за историју обухватиће следеће важне сегменте:   * Серије предавања релевантних научних радника, који се баве изучавањем различитих епоха; * Снимање промотивног видеа; * Организацију такмичења за ученике; * Организацију квизова; * Писање блогова; * Активности на друштвеним мрежама (објаве и слично); * Организацију догађаја у сарадњи са институцијама са којима сарађује Департман за историју;   Када је реч о серији предавања, биће организовано у току пројектног циклуса више предавања релевантних стручњака на теме које ће бити прилагођене ученицима и студентима.  Како током претходног пројектног циклуса није остварена активност снимања промотивног видеа Департмана за историју, ова активност ће бити приоритет Департмана за 2022. годину. У снимање промотивног видеа биће укључени студенти историје и витешко удружење, које ће за ту потребу уступити своје реквизите.  У новом пројектном циклусу планиране су редовне објаве о важним историјским питањима, личностима или догађајима. Ове објаве биће усмерене на Блог Филозофског факултета, инстраграм и фејсбук страницу Департмана за историју.  Институције са којима сарађује Департман за историју могу допринети организацији разних трибина, промоција, изложби и слично. За овај пројектни циклус планиране су активности из овог домена, али ће њихова успешна реализација у највећој мери зависити од пандемије Коронавируса и елементарних услова одржавања.  \*  Реализацијом активности из сва четри радна пакета постижу се општи и посебни, односно специфични циљеви. Најзначајнији допринос јесте дуготрајност исхода интерног пројекта.  **Радним пакетом 1** Департман за историју ће из позиције унутрашњег консолидовања прећи у јавну афирмацију и стварање основе за будући раст и развој Департмана за историју;  **Радним пакетом 2** остварује се научна и наставна афирмација свих чланова департмана појединачно, али и Департмана за историју и Филозофског факултета у целини;  **Радним пакетом 3** унапређују се продубљују резултати постигнути у претходном пројектном циклусу, односно, остварују се основни предуслови за обављање пракси кроз комуникацију са мрежом наставника коју углавном чине алумнисти Департмана за историју. Овим радним пакетом обухвата се основа каријерног вођења и организоване уписне политике факултета. Сви ови доприноси имају трајни карактер.  **Радним пакетом 4** наставља се већ започет процес промотивних активности, који се у овом радном Промотивне активности у овом смеру остају трајне, јер се не врше једнократно, већ системски, стварањем позитивног имиџа Департмана за историју. |
| **Циљ пројекта** | Циљ пројекта јесте да се настави постигнуто у претходним пројектним циклусима. Односно, да се кроз четири радна пакета створи позитиван, препознатљив и професионалан имиџ Департмана за историју. Стварање оваквог имиџа основни је предуслов за статус заштитника историјске науке, који Департман за историју треба да стекне. Такав статус и имиџ основни су предуслови за стабилну уписну политику департмана и развој историјске науке.  Први радни пакет за циљ да открије све проблеме историјске науке и наставе историје. Затим, да пронађе и понуди решења за те проблеме и кроз тај процес се афирмише као значајан и релевантан фактор.  Други радни пакет има за циљ публиковање радова, брошура и слично. Увођење нових пракси у настави такође је циљ овог радног пакета. Оба ова циља заједно доприносе постизању општег циља, односно унапређењу наставе и науке.  Трећи радни пакет има за циљ мрежно повезивање са свим релевантним факторима који могу утицати на унапређење студијских програма, унапређење и обављање пракси, помоћ при запошљавању свршених студената и реализовање других врста сарадње.  Четврти радни пакет има за циљ да на најбољи могући начин представи јавности Департман за историју и Филозофски факултет.  Сви радни пакети скупа представљају једну целину и имају за циљ да прикажу Филозофски факултет и Департман за историју у најбољем светлу. |
| **Специфични циљеви** | Специфични циљеви пројекта огледају се у подизању свести код чланова Департмана за историју да је од највеће важности да Департман за историју постане релевантан фактор који ће откривати проблеме, указивати на њих и нудити адекватна решења за њихово уклањање.  Отклањањем проблема на нивоу средњих и основних школа, доприноси се очувању и афирмацији историјске науке и историје као наставног предмета, што је од кључног значаја и за будућност самог Департмана за историју.  Сви резултати пројектних активности могу се користити као добре праксе приликом израде нових студијских програма и побољшања постојећих.  Пројектним активностима успоставља се систем пракси садржан у акредитацијама нових студијских програма.  Рад на промоцији и привлачењу већег броја кандидата за упис на ОАС историје доприноси и бољој селекцији, односно квалитету будућих студената историје. |
| **Задаци** | Задаци из Радног пакета 1   * Спровођење истраживања у средњим и основним школама о статусу наставног предмета, али и изазовима и искушењима са којима се сусрећу наставници историје у свом раду на терену; * Формирање закључака на нивоу Департмана за историју, који ће бити у облику декларације пласирани у јавни медијски простор, а све у циљу зговарања решавања текућих и надолазећих проблема; * Анализирање свих јавних докумената у систему образовања који се тичу наставе историје у средњим и основним школама и њихов дугорочни ефекат на државу, друштво и место историје у савременом друштву; * Формирање закључака, које ће Департман за историју у облику декларације пласирати у јавни медијски простор; * Спровођење активности са студентима, односно укључивање студената у унапређење статуса историје у савременом друштву; * Спровођење истраживања савремених облика наставе, односно искушења која нам доносе; * Развијање нове стратегије у сврху популаризације историјске науке; * Подржавање активности и рад новоформираног Клуба студената историје *11. Јануар* и заједно са њим радити на побољшању услова студирања на Департману за историју Филозофског факултета у Нишу; * Истраживање могућности оснивања нових, савремених студијских програма. – израда предлога   Задаци из Радног пакета 2   * Писање научних радова; * Писање радова који обухватају анализу силабуса предмета или студијских програма; * Анализа наставе на даљину на факултету, међу наставницима и међу ученицима средњих и основних школа.   Задаци из Радног пакета 3   * Организовање активности са мрежом наставника; * Организовање активности са алумнистима; * Координација активности са директорима школа и других релевантних институција; * Проширење мреже сарадње; * Креирање и усвајање основних докумената који се тичу успостављања система пракси.   Задаци из Радног пакета 4   * Организација серије предавања; * Снимање промотивног видеа; * Организација такмичења; * Персонализација учионице 305 * Писање блогова (очекивано је да они чланови Департмана који нису били активни у овој области постану активнији и на тај начин допринесу промоцији Департмана за историју на овај начин); * Активности на друштвеним мрежама; * Организација догађаја у сарадњи са институцијама са којима сарађује Департман за историју (потенцијалне изложбе). |
| **Очекивани исходи / резултати** | Очекивани исходи из Радног пакета 1   * Заузимање позиције предводника заштите интереса историјске науке и наставног предмета историје; * Решавање проблема са којима се сусреће историјска наука, односно историја као наставни предмет; * Већа повезаност са студенима и уклањање баријера на релацији професор-студент; * Осавремењивање наставног процеса; * Повећање присуства Департмана за историју у јавном медијском простору; * Израда елабората о акредитовању новог студијског програма;   Очекивани исходи из Радног пакета 2   * Повећање броја научних радова; * Повећање броја радова који обухватају анализу силабуса предмета или студијских програма; * Повећање броја радова који подразумевају анализу наставе на даљину. * Унапређење наставе   Очекивани исходи из Радног пакета 3   * Одржавање континуиране сарадње са мрежом наставника; * Одржавање континуиране сарадње са алумнистима; * Наставак реализације активности са директорима школа и других релевантних институција; * Наставак проширења мреже сарадње;   Очекивани исходи из Радног пакета 4   * Успешно реализована и добро посећена серија стручних предавања; * Снимљен и објављен промотивни видео; * Организовано и медијски пропраћено такмичење са свечаним уручењем награда; * Повећан број написаних блогова; * Повећана активност на друштвеним мрежама; * Реализовани догађаји са институцијама партнерима.   Посебни очекивани исходи:   * Повећање броја кандидата за пријемни испит; * Повећана ваннаставна активност студената; * Повећан досег информација посетиоцима средстава информисања департмана (сајт, блог, друштвене мреже); * Трајна основа за наредне пројекте. |
| **Чланови пројектног тима** | др Славиша Недељковић, редовни професор  др Ирена Љубомировић, ванредни професор  др Ђорђе Ђекић, ванредни професор  др Милош Ђорђевић, ванредни професор  др Мирослав Пешић, ванредни професор  др Владимир Алексић, доцент  др Јасмина Шаранац Стаменковић, доцент  др Дејан Антић, доцент  мср Ненад Радуловић, асистент  мср Алекса Поповић, истраживач приправник  мср Милан Виденовић, истраживач приправник |

**Временски план реализације пројекта (планирати конкретне кораке у реализацији пројекта по месецима, почев од 1. марта 2022. до 31. маја 2022. године):**

|  |  |  |  |  |  |
| --- | --- | --- | --- | --- | --- |
| **Активност** | **Реализатори** | **Трајање у недељама** | **III** | **IV** | **V** |
| **РАДНИ ПАКЕТ 1** | | | | | |
| Спровођење истраживања у средњим и основним школама о статусу наставног предмета, али и изазовима и искушењима са којима се сусрећу наставници историје у свом раду на терену; | Сви чланови пројектног тима | 12 | 4 | 4 | 4 |
| Формирање закључака на нивоу Департмана за историју, који ће бити у облику декларације пласирани у јавни медијски простор, а све у циљу зговарања решавања текућих и надолазећих проблема; | Сви чланови пројектног тима | 4 | 0 | 0 | 4 |
| Анализирање свих јавних докумената у систему образовања који се тичу наставе историје у средњим и основним школама и њихов дугорочни ефекат на државу, друштво и место историје у савременом друштву; | Сви чланови пројектног тима | 12 | 4 | 4 | 4 |
| Формирање закључака, које ће Департман за историју у облику декларације пласирати у јавни медијски простор; | Сви чланови пројектног тима | 4 | 0 | 0 | 4 |
| Спровођење активности са студентима, односно укључивање студената у унапређење статуса историје у савременом друштву; | Сви чланови пројектног тима | 12 | 4 | 4 | 4 |
| Спровођење истраживања савремених облика наставе, односно искушења која нам доносе; | Сви чланови пројектног тима | 12 | 4 | 4 | 4 |
| Развијање нове стратегије у сврху популаризације историјске науке; | Сви чланови пројектног тима | 4 | 0 | 0 | 4 |
| Подржавање активности и рад новоформираног Клуба студената историје *11. Јануар* и заједно са њим радити на побољшању услова студирања на Департману за историју Филозофског факултета у Нишу; | Сви чланови пројектног тима | 12 | 4 | 4 | 4 |
| Истраживање могућности оснивања нових, савремених студијских програма. – израда предлога | Сви чланови пројектног тима | 12 | 4 | 4 | 4 |
| **РАДНИ ПАКЕТ 2** | | | | | |
| Писање научних радова; | Сви чланови пројектног тима | 3 | 1 | 1 | 1 | |
| Писање радова који обухватају анализу силабуса предмета или студијских програма; | Сви чланови пројектног тима | 3 | 1 | 1 | 1 | |
| Анализа наставе на даљину | Сви чланови пројектног тима | 3 | 1 | 1 | 1 | |
| **РАДНИ ПАКЕТ 3** | | | | | |
| Организовање активности са мрежом наставника; | Сви чланови пројектног тима | 3 | 1 | 1 | 1 | |
| Организовање активности са алумнистима; | Сви чланови пројектног тима | 2 |  | 1 | 1 | |
| Координација активности са директорима школа и других релевантних институција; | Сви чланови пројектног тима | 2 |  | 1 | 1 | |
| Проширење мреже сарадње; | Сви чланови пројектног тима | 2 |  | 1 | 1 | |
| Креирање и усвајање основних докумената који се тичу успостављања система пракси | Сви чланови пројектног тима | 3 | 1 | 1 | 1 | |
| **РАДНИ ПАКЕТ 4** | | | | | |
| Организација серије предавања | Сви чланови пројектног тима | 3 | 1 | 1 | 1 | |
| Снимање промотивног видеа | Сви чланови пројектног тима | 3 | 1 | 1 | 1 | |
| Организација такмичења | Сви чланови пројектног тима | 3 | 1 | 1 | 1 | |
| Писање блогова | Сви чланови пројектног тима | 12 | 4 | 4 | 4 | |
| Активности на друштвеним мрежама | Сви чланови пројектног тима | 12 | 4 | 4 | 4 | |
| Организација догађаја у сарадњи са институцијама са којима сарађује Департман за историју | Сви чланови пројектног тима | 12 | 4 | 4 | 4 | |